Як паведаміў удзельнік гурта Лявон Казакоў, ідэя паспрабаваць свае сілы ў конкурсе зьявілася пасьля фіналу мінулага году, калі Rokash востра адчулі дэфіцыт якаснай музыкі, прадстаўленай на суд еўрапейскаму гледачу. Дарэчы, да мінулага ўдзельніка ад Беларусі, TEO, гурт ставіцца вельмі прыязна, бо раней давялося супрацоўнічаць. Усяго на ўдзел у беларускім паўфінале на гэты час прадстаўлена каля дваццаці кандыдатаў. Сярод магчымых канкурэнтаў Rokash можна ўзгадаць праект Аляксандра Рыбака, у якім прымае ўдзел вакалістка гомельскага гурта Bifolk, зь якім, дарэчы, Rokash даводзілася граць на супольных канцэртах.